b'\n_START_ARTICLE_\nKromoplast\n_START_PARAGRAPH_\nKromoplasti so vrsta plastidov, ki imajo vlogo izgradnje in skladi\xc5\xa1\xc4\x8denja pigmentov. Nahajajo se v nekaterih rastlinskih celicah in obarvajo dele rastlin, v katerih so prisotni, rumeno, oran\xc5\xbeno ali rde\xc4\x8de (kloroplasti dajejo rastlini zeleno barvo). Vsebujejo oran\xc5\xbene pigmente karotine, rumene pigmente ksantofile in druge, rde\xc4\x8de obarvane pigmente. V kromoplastih ne poteka fotosinteza. Zaradi obarvanja cvetov in plodov imajo vlogo pri privabljanju \xc5\xbeu\xc5\xbeelk (opra\xc5\xa1evanje pri \xc5\xbeu\xc5\xbekocvetkah, razna\xc5\xa1anje plodov). Pri nekaterih rastlinah, na primer pri rjavih algah, kromoplasti vsebujejo tudi manj\xc5\xa1e koli\xc4\x8dine klorofila._NEWLINE_Kromoplasti lahko nastanejo iz kloroplastov, na primer v plodu paradi\xc5\xbenika, ko dozori. Spreminjanje barve listja v jesenskem \xc4\x8dasu je posledica propadanja klorofila in druga barvila, ki so \xc5\xbee prisotna, se mo\xc4\x8dneje izrazijo; ne pride do pove\xc4\x8dane sinteze kromoplastov.'